गौरतलब है कि बैंकिंग सेक्टर के नीति नियंता बैंकों का स्वामित्व किसी एक संस्था के हाथ में होने की जगह कई संस्थाओं के समूह को देने की वकालत करते रहे हैं। सरकार ने कोटक को भी अपने बैंक में प्रमोटर हिस्सेदारी इस वर्ष के अंत तक घटाकर 20 फीसद पर लाने को कहा है। कोटक ने कहा, ‘यह समझ से परे है कि बैंकिंग सेक्टर का जरा भी ज्ञान नहीं रखने वाले निदेशक और प्रबंधक कर्ज देने और हजारों करोड़ रुपये का कर्ज माफ करने जैसे फैसले लेते रहे हैं।’